CELEX: 32014D0024
Language: sk
Date: 2014-01-20 00:00:00
Title: Vykonávacie rozhodnutie Rady 2014/24/SZBP z  20. januára 2014 , ktorým sa vykonáva rozhodnutie 2012/642/SZBP o reštriktívnych opatreniach voči Bielorusku

21.1.2014   
            
            
               SK
            
            
               Úradný vestník Európskej únie
            
            
               L 16/32
            
         
      VYKONÁVACIE ROZHODNUTIE RADY 2014/24/SZBP
   z 20. januára 2014,
   ktorým sa vykonáva rozhodnutie 2012/642/SZBP o reštriktívnych opatreniach voči Bielorusku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady 2012/642/SZBP (1), a najmä na jeho článok 6 ods. 1 a ods. 3,
   keďže:
   
               (1)
            
            
               Rada 15. októbra 2012 prijala rozhodnutie 2012/642/SZBP o reštriktívnych opatreniach voči Bielorusku.
            
         
               (2)
            
            
               Rada sa nazdáva, že dôvody zaradenia jednej osoby na zoznam uvedené v prílohe k rozhodnutiu 2012/642/SZBP by sa mali upraviť.
            
         
               (3)
            
            
               Príloha k rozhodnutiu 2012/642/SZBP by sa mala zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2012/642/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 20. januára 2014
      
         
            Za Radu
         
         
            predsedníčka
         
         C. ASHTON
         
      
   
   
      (1)  Rozhodnutie Rady 2012/642/SZBP z 15. októbra 2012 o reštriktívnych opatreniach voči Bielorusku (Ú. v. EÚ L 285, 17.10.2012, s. 1).
   
      PRÍLOHA
      V prílohe k rozhodnutiu 2012/642/SZBP sa záznam č. 210 nahrádza takto:
      
                   
               
               
                  Priezvisko a meno Prepis z bieloruštiny do angličtiny Prepis z ruštiny do angličtiny
               
               
                  Priezvisko a meno (v bieloruštine)
               
               
                  Priezvisko a meno (v ruštine)
               
               
                  Identifikačné údaje
               
               
                  Odôvodnenie zaradenia na zoznam
               
            
                  210.
               
               
                  Ternavsky, Anatoly Andreevich
                  (Ternavski, Anatoli Andreevich;
                  Ternavskiy,
                  Anatoly
                  Andreyevich)
               
               
                  ТЕРНАВСКИЙ, Анатолий Андрэевiч
               
               
                  ТЕРНАВСКИЙ, Анатолий, Андреевич
               
               
                  Dátum narodenia: 1950
                  Miesto narodenia: Doneck, Ukrajina
               
               
                  Osoba blízka rodinným príslušníkom prezidenta Lukašenka. Jeho spoločnosť Univest-M je sponzorom prezidentovho športového klubu a do mája 2011 zamestnávala prezidentovu nevestu.
                  Poskytuje podporu režimu, najmä finančne, a to platbami spoločnosti Univest-M bieloruskému ministerstvu vnútorných vecí, bieloruskej (štátnej) televíznej a rozhlasovej spoločnosti a odborovému zväzu poslaneckej snemovne Národného zhromaždenia.
                  Profituje z režimu vďaka rozsiahlym obchodným aktivitám v Bielorusku. Spoločnosť Univest-M vlastní dcérsku spoločnosť – FLCC, ktorá je popredným operátorom v sektore nafty a uhľovodíkov.
                  Spoločnosť Univest-M je tiež jednou z najväčších developerských spoločností a spoločností s nehnuteľnosťami v Bielorusku. Obchodné aktivity v tomto rozsahu by v Bielorusku neboli možné bez súhlasu Lukašenkovho režimu.
                  Ternavsky prostredníctvom spoločnosti Univest-M sponzoruje viaceré športové kluby, čo prispieva k jeho dobrým vzťahom s prezidentom Lukašenkom.